CELEX: 32021R0051
Language: da
Date: 2021-01-22 00:00:00
Title: Kommissionens gennemførelsesforordning (EU) 2021/51 af 22. januar 2021 om tilladelse til ændring af betingelserne for anvendelse af »trans-resveratrol« som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst)

25.1.2021   
               
               
                  DA
               
               
                  Den Europæiske Unions Tidende
               
               
                  L 23/10
               
            
         KOMMISSIONENS GENNEMFØRELSESFORORDNING (EU) 2021/51
         af 22. januar 2021
         om tilladelse til ændring af betingelserne for anvendelse af »trans-resveratrol« som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:
         
                     (1)
                  
                  
                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.
                  
               
                     (2)
                  
                  
                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.
                  
               
                     (3)
                  
                  
                     Ved Kommissionens gennemførelsesafgørelse (EU) 2016/1190 (3) blev det tilladt i Unionen at markedsføre trans-resveratrol som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (4) til anvendelse i kosttilskud, som omhandlet i Europa-Parlamentets og Rådets direktiv 2002/46/EF (5), i kapsel- eller tabletform beregnet til voksne.
                  
               
                     (4)
                  
                  
                     Den 31. januar 2020 indgav virksomheden DSM Nutritional Products Europe (»ansøgeren«) en ansøgning til Kommissionen i overensstemmelse med artikel 10, stk. 1, i forordning (EU) 2015/2283 om ændring af betingelserne for anvendelse af den nye fødevare »trans-resveratrol«. Ansøgeren anmodede om ændring af udleveringsformen af kosttilskud, som indeholder den nye fødevare trans-resveratrol, særlig om fjernelse af de specifikke udleveringsformer, kapsel- eller tabletform, som de eneste tilladte former af de kosttilskud, som er opført på EU-listen.
                  
               
                     (5)
                  
                  
                     Ansøgeren mener, at ændringen af udleveringsformerne af kosttilskud, som indeholder trans-resveratrol, er nødvendig, da det vil gøre det muligt at anvende trans-resveratrol i kosttilskud i andre former end kapsler eller tabletter.
                  
               
                     (6)
                  
                  
                     Der er en række nye fødevarer, som i øjeblikket er tilladt i kosttilskud, og som er opført på EU-listen over nye fødevarer, hvis udleveringsform endnu ikke er blevet præciseret. Ændringen af udleveringsformerne af kosttilskud, som indeholder trans-resveratrol, ville derfor sikre overensstemmelse i forbindelse med betingelserne for anvendelse af kosttilskud og give ledere af fødevarevirksomheder flere muligheder for at efterkomme forbrugernes præferencer.
                  
               
                     (7)
                  
                  
                     Kommissionen anmodede ikke Den Europæiske Fødevaresikkerhedsautoritet om en udtalelse, jf. artikel 10, stk. 3, da ændringen af betingelserne for anvendelse af den nye fødevare trans-resveratrol ved fjernelse af de specifikke udleveringsformer af kosttilskud ikke kan få virkninger for menneskers sundhed. Derfor bør betingelserne for anvendelse af den nye fødevare trans-resveratrol ændres og anvendelsen tillades i kosttilskud i en hvilken som helst form op til det tidligere godkendte maksimumsindhold.
                  
               
                     (8)
                  
                  
                     Det maksimumsindhold af trans-resveratrol i kosttilskud, som er tilladt ved gennemførelsesafgørelse (EU) 2016/1190 og anført i EU-listen over nye fødevarer, forbliver det samme. De sikkerhedsmæssige overvejelser, som understøttede tilladelsen af trans-resveratrol i kosttilskud, forbliver gyldige, og fjernelsen af de specifikke udleveringsformer af kosttilskud giver ikke anledning til sikkerhedsmæssige betænkeligheder.
                  
               
                     (9)
                  
                  
                     Bilaget til gennemførelsesforordning (EU) 2017/2470 bør derfor ændres.
                  
               
                     (10)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            
               1.   De oplysninger i EU-listen over godkendte nye fødevarer, som er omhandlet i artikel 6 i forordning (EU) 2015/2283 og foreligger i gennemførelsesforordning (EU) 2017/2470, og som vedrører trans-resveratrol, ændres som angivet i bilaget til nærværende forordning.
            
            
               2.   De i stk. 1 omhandlede oplysninger i EU-listen skal omfatte de i bilaget fastsatte anvendelsesbetingelser og mærkningskrav.
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 327 af 11.12.2015, s. 1.
         
            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
         
            (3)  Kommissionens gennemførelsesafgørelse (EU) 2016/1190 af 19. juli 2016 om tilladelse til markedsføring af trans-resveratrol som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 196 af 21.7.2016, s. 53).
         
            (4)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).
         
            (5)  Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).
      
      
         
            BILAG
            I bilaget til gennemførelsesforordning (EU) 2017/2470 affattes oplysningerne vedrørende »Trans-resveratrol« i tabel 1 (Godkendte nye fødevarer) således:
            
               
                           Godkendt ny fødevare
                        
                        
                           Anvendelsesbetingelser for den nye fødevare
                        
                        
                           Supplerende specifikke mærkningskrav
                        
                        
                           Andre krav
                        
                        
                           Databeskyttelse
                        
                     
                           »Trans-resveratrol
                        
                        
                           
                              Specificeret fødevarekategori
                           
                        
                        
                           
                              Maksimumsindhold
                           
                        
                        
                           
                                       1.
                                    
                                    
                                       Den nye fødevare betegnes »T
                                          rans-resveratrol« på mærkningen af de kosttilskud, der indeholder den.
                                    
                                 
                                       2.
                                    
                                    
                                       Mærkningen på kosttilskud indeholdende trans-resveratrol skal indeholde en meddelelse om, at personer, der bruger medicin, kun bør indtage produktet under lægeligt tilsyn.«
                                    
                                 
                        
                            
                        
                        
                            
                        
                     
                           Kosttilskud som defineret i direktiv 2002/46/EF beregnet til voksne
                        
                        
                           150 mg/dag